KOMISIJOS REGLAMENTAS (EB) Nr. 1331/2004
2004 m. liepos 20 d.
iš dalies keičiantis Reglamentą (EB) Nr. 1334/2002, nustatantį išsamias Tarybos reglamento (EB) Nr. 1638/98 taikymo taisykles dėl alyvų sektoriaus ūkio subjektų organizacijų darbo programų 2004-2005 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. liepos 20 d. Tarybos reglamentą (EB) Nr. 1638/98, iš dalies keičiantį Reglamentą Nr. 136/66/EEB dėl bendro aliejų ir riebalų rinkos organizavimo (1), ypač į jo 4a straipsnio 3 dalies pirmos pastraipos antrą įtrauką ir į jo 4a straipsnio 4 dalį,
kadangi:
(1)
Komisijos reglamentas (EB) Nr. 1334/2002 (2) 2002-2003 ir 2003-2004 prekybos metams nustatė taisykles dėl alyvų sektoriaus ūkio subjektų organizacijų darbo programų patvirtinimo, kad būtų suteiktas Reglamento (EB) Nr. 1638/98 4a straipsnyje numatytas Bendrijos finansavimas.
(2)
Reglamentas (EB) Nr. 865/2004 iš dalies pakeičia Tarybos reglamento Nr. 136/66/EEB (3) 5 straipsnį, reikia pratęsti šių taisyklių taikymą minėtiems prekybos metams siekiant išlaikyti tą pačią alyvų aliejaus gamybai skiriamos paramos sistemą, pagal kurią apskaičiuojamas ūkio subjektų organizacijų darbo programų finansavimas.
(3)
Atitinkamai reikia pakeisti Reglamentą (EB) Nr. 1334/2002.
(4)
Šiame reglamente numatytos priemonės atitinka Aliejaus ir riebalų rinkos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1334/2002 iš dalies keičiamas taip:
1)
Pavadinimas pakeičiamas taip:
2)
1 straipsnio 1 dalis pakeičiama taip:
„1. Šis reglamentas nustato išsamias taisykles 2002-2003, 2003-2004 ir 2004-2005 prekybos metams dėl Reglamento (EB) Nr. 1638/98 4a straipsnio 1 dalies taikymo dėl gamintojų organizacijų bei asociacijų, tarpšakinių organizacijų ir kitų alyvų aliejaus ir valgomų alyvų sektoriaus ūkio subjektų organizacijų sudarytų darbo programų patvirtinimo, kaip nurodoma toje pastraipoje.“
3)
3 straipsnio 1 dalis pakeičiama taip:
„1. Siekdamos patvirtinimo visam šiame reglamente numatytam laikotarpiui alyvų sektoriaus ūkio subjektų organizacijos iki valstybės narės nustatytos dienos, bet ne vėliau kaip iki 2003 m. gegužės 31 d., turi pateikti paraišką, įrodančią, kad jos atitinka 2 straipsnyje nustatytas sąlygas. Tačiau siekiant patvirtinimo tik 2004-2005 prekybos metams galutinė valstybės narės nustatyta prašymo pateikimo data yra ne vėliau kaip iki 2004 m. rugsėjo 30 d.“
4)
5 straipsnis iš dalies keičiamas taip:
a)
1 dalis pakeičiama taip:
„1. Darbo programos, kurios pagal Reglamento (EB) Nr. 1638/98 4a straipsnio 1 dalį turi teisę į Bendrijos finansavimą, sudaromos iš veiklos, kaip nurodoma šio reglamento 4 straipsnyje, ir turi būti vykdomos: 2002-2003 ir 2003-2004 prekybos metų darbo programos - nuo 2002 m. lapkričio 1 d. iki 2004 m. spalio 31 d., 2004-2005 prekybos metų darbo programos - nuo 2004 m. lapkričio 1 d. iki 2005 m. spalio 31 d.“;
b)
2 dalies pirmoji pastraipa pakeičiama taip:
„Kiekviena pagal šį reglamentą patvirtinta arba pateikusi prašymą būti patvirtinta alyvų sektoriaus ūkio subjektų organizacija gali iki valstybės narės nustatytos dienos, bet ne vėliau kaip iki 2003 m. gegužės 31 d. - 2002-2003 ir 2003-2004 prekybos metams arba ne vėliau kaip iki 2004 m. rugsėjo 30 d. - 2004-2005 prekybos metams, pateikti paraišką dėl Bendrijos finansavimo tik vienai programai iš kiekvieno laikotarpio.“
5)
6 straipsnio 3 dalies pirmoji pastraipa pakeičiama taip:
„Ne vėliau kaip iki 2003 m. liepos 31 d. - 2002-2003 ir 2003-2004 prekybos metų programoms arba ne vėliau kaip iki 2004 m. spalio 31 d. - 2004-2005 metų programoms valstybės narės patvirtina organizacijų programas, kurioms jos suteikė atitinkamą nacionalinį finansavimą. Ūkio subjektų organizacijas šiais klausimais informuoja valstybės narės.“
6)
8 straipsnis iš dalies keičiamas taip:
a)
2 dalyje įterpiama tokia pastraipa:
„2004-2005 prekybos metų programoms valstybė narė alyvų sektoriaus ūkio subjektų organizacijai per mėnesį po programos patvirtinimo išmoka visą 1 dalyje numatytą sumą.“;
b)
4 dalis pakeičiama taip:
„4. Iki valstybės narės nustatytos dienos, bet ne vėliau kaip iki 2004 m. gegužės 31 d. ūkio subjektų organizacijos, kurių darbo programa 2002-2003 ir 2003-2004 prekybos metams buvo patvirtinta, gali pateikti prašymą dėl 3 dalyje nurodyto užstato grąžinimo, kurio suma negali būti didesnė nei pusė faktiškai išleistų pinigų. Valstybė narė nustato, kokius patvirtinančius dokumentus privaloma pateikti kartu su šiuo prašymu, ir patikrinusi juos grąžina proporcingą išlaidoms užstato dalį ne vėliau kaip per kitą mėnesį nuo to, kurį buvo pateiktas prašymas.“
7)
9 straipsnis iš dalies keičiamas taip:
a)
1 dalis pakeičiama taip:
„1. Dėl Bendrijos finansavimo išmokų pagal Reglamento (EB) Nr. 1638/98 4a straipsnį arba, tam tikrais atvejais, dėl jų skirtumo išmokėjimo alyvų sektoriaus ūkio subjektų organizacijos iki valstybės narės nustatytos dienos, bet ne vėliau kaip iki 2005 m. sausio 31 d. 2002-2003 ir 2003-2004 prekybos metų programoms arba ne vėliau kaip iki 2006 m. sausio 31 d. 2004-2005 prekybos metų programoms, nacionalinei kompetentingai valdžios institucijai pateikia prašymą.
Bendrijos finansavimas pagal prašymus, pateiktus po pirmoje pastraipoje nustatytų datų, mažinamas 1 % už kiekvieną pavėluotą darbo dieną. Po 2005 m. vasario 25 d. - 2002-2003 ir 2003-2004 prekybos metų programoms arba po 2006 m. vasario 25 d. - 2004-2005 prekybos metų programoms pateikti prašymai nepriimami.“;
b)
3 dalis pakeičiama taip:
„3. Tuo atveju, kai veikla pagal 2002-2003 ir 2003-2004 prekybos metų programas užbaigiama iki 2004 m. spalio 31 d. arba pagal 2004-2005 prekybos metų programas - iki 2005 m. spalio 31 d., ir už tą veiklą apmokėta iki po šių terminų sekančio mėnesio pabaigos, Bendrijos finansavimas mažinamas 1 % už kiekvieną pavėluotą dieną per pirmąsias 30 dienų po lapkričio 30 d. ir mažinamas 2 % už kiekvieną dieną po to.“
8)
11 straipsnis iš dalies keičiamas taip:
a)
1 dalyje įterpiama tokia pastraipa:
„Valstybės narės neatidėliodamos praneša Komisijai visą informaciją, susijusią su pirmoje pastraipoje numatytomis nacionalinėmis nuostatomis, taip pat apie jų pakeitimus.“;
b)
1a ir 2 dalys pakeičiamos taip:
„1a Ne vėliau kaip iki 2003 m. vasario 28 d. - 2002-2003 ir 2003-2004 prekybos metų programoms arba ne vėliau kaip iki 2005 m. vasario 28 d. - 2004-2005 prekybos metų programoms valstybės narės praneša Komisijai savo sprendimus atitinkamai kiekvieniems prekybos metams dėl Reglamento (EB) Nr. 1873/2002 3 straipsnyje numatytos, nukrypti nuo Reglamento Nr. 136/66/EEB 20 straipsnio quinquies 1 dalies leidžiančios, nuostatos.
2. Valstybės narės iki 2003 m. rugsėjo 5 d. - 2002-2003 ir 2003-2004 prekybos metų programoms arba iki 2004 m. gruodžio 5 d. - 2004-2005 prekybos metų programoms praneša Komisijai savo sprendimus atitinkamai kiekvieniems prekybos metams dėl Reglamento (EB) Nr. 1873/2002 3 straipsnyje numatytos, nukrypti nuo Reglamento Nr. 136/66/EEB 5 straipsnio 9 dalies leidžiančios, nuostatos.
Iki 2003 m. rugsėjo 5 d. - 2002-2003 ir 2003-2004 prekybos metų programoms arba iki 2004 m. gruodžio 5 d. - 2004-2005 prekybos metų programoms valstybės narės perduoda Komisijai duomenis apie patvirtintas alyvų sektoriaus ūkio subjektų organizacijas ir patvirtintas darbo programas bei jų charakteristikas, suskirstytas pagal šio reglamento 2 straipsnyje nurodytas gamintojo organizacijos rūšis ir pagal regionines vietoves, bei Reglamento (EB) Nr. 1638/98 4a straipsnio 1 dalyje nustatyta tvarka sulaikytas, pagal veiklos rūšis suskirstytas finansavimo atitinkamiems prekybos metams sumas.“
;
c)
3 dalies pirmosios pastraipos pirmasis sakinys pakeičiamas taip:
„Ne vėliau kaip iki 2005 m. balandžio 30 d. - 2002-2003 ir 2003-2004 prekybos metų programoms arba ne vėliau kaip iki 2006 m. balandžio 30 d. - 2004-2005 m. prekybos metų programoms valstybės narės perduoda Komisijai ataskaitą dėl reglamento įgyvendinimo, kurioje pateikiama bent ši informacija:“.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 20 d.